KOMMISSIONEN FOR DE EUROPÆISKE FÆLLESSKABER 
Bruxelles, den 21.05.1996 
KOM(96) 225 endelig udg. 
95/0087 (COD) 
UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændringerne til Rådets fælles holdning til 
forslag til 
EUROPA-PARLAMENTETS OG RÅDETS BESLUTNING 
vedtagelse af et handlingsprogram om told i EF 
("Told 2000") 
OM ÆNDRING AF KOMMISSIONENS FORSLAG 
i henhold til EF-traktatens artikel 189 A, stk. 2 

Begrundelse 
Europa-Parlamentet vedtog den 16. april 1996 en beslutning vedrørende den af Rådet 
fastlagte fælles holdning med henblik på vedtagelse af Europa-Parlamentets og Rådets 
beslutning om vedtagelse af et EF-handlingsprogram på toldområdet ("Told 2000"). 
I beslutningen opfordres Rådet til at godkende Parlamentets 24 ændringsforslag samt 
ændre sin fælles holdning i overensstemmelse hermed. 
Kommissionen har i uændret form eller med mindre omformuleringer godkendt 
følgende af Europa-Parlamentets ændringsforslag: 1, 2, 3, 4, 5, 7, 8, 9, stk. 2, 10, 11, 
stk. 1, 15, 19, 20, 21 og 23. Godkendelsen af disse ændringsforslag, således som de er 
præciseret i nærværende udtalelse, medfører en ændring af forslaget til Europa-
Parlamentets og Rådets beslutning i henhold til EF-traktatens artikel 189 A. 
Kommissionen kan derimod ikke godkende de øvrige ændringsforslag med den 
begrundelse, at de enten forekommer overflødige i forhold til de artikler, som Rådet 
allerede har vedtaget i sin fælles holdning (ændringsforslag nr. 12, 13, 16 og 24), eller 
at de er i modstrid med nærhedsprincippet eller andre principper, som er angivet i EF-
traktaten (ændringsforslag nr. 6, 9, stk. 1, 11, stk. 2, 14, 18, 22 og 25). 
Udtalelse afgivet af Kommissionen 
i overensstemmelse med artikel 189 B, stk. 2, litra d), i EF-traktaten 
om Europa-Parlamentets beslutning 
vedrørende den af Rådet fastlagte fælles holdning med henblik på 
vedtagelse af Europa-Parlamentets og Rådets beslutning om 
vedtagelse af et handlingsprogram om told i EF 
("Told 2©00") 
om ændring af forslaget tå beslutning 
i henhold til traktatens artikel 189 A 
Europa-Parlamentet andenbehandlede den 16. april 1996 Rådets fælles holdning 
vedrørende forslaget til Europa-Parlamentets og Rådets beslutning om vedtagelse af et 
EF-handlingsprogram på toldområdet ("Told 2000")1. 
Denne fælles holdning er resultatet af førstebehandlingen af det oprindelige 
beslutningsforslag, som Kommissionen fremlagde den 6. april 1995 (KOM(95) 119 
endelig udg.2, og ændret ved KOM(95) 451 endelig udg.3 og KOM(95) 576 endelig 
udg.4). 
Den af Europa-Parlamentet vedtagne beslutning vedrørende Rådets fælles holdning 
ændrer denne ved 24 ændringsforslag . 
1. Ændringsforslag fremsat af Europa-Parlamentet og godkendt af 
Kommissionen 
Kommissionen kan godkende ændring nr. 1, 3, 5, 7, 9, (stk. 2), 15, 21 og 23 med den 
ordlyd, der er foreslået af Europa-Parlamentet. 
Kommissionen kan ligeledes godkende ændring nr. 2, 4, 8, 10, 11 (stk. 1), 19 og 20 
med visse redaktionelle ændringer. 
Beslutningsforslaget, således som det følger af teksten til Rådets fælles holdning, 
ændres følgelig således: 
Fælles holdning (EF) nr. 2/96 af 22. december 1995 fastlagt af Rådet, EFT nr. C 
37 af 9.2.1996, s. 11. 
KOM(95) 119 endelig udg. af 6. april 1995 - EFT nr. C 346 af 23.12.1995. 
KOM(95) 451 endelig udg. af 5. oktober 1995 - EFT nr. C 327 af 7.12.1995. 
KOM(95) 576 endelig udg. af 20. november 1995 - EFT nr. C 23 af 27.1.1996. 
1.1. Titel (ændringsforslag 1) 
Ordene "EF-handlingsprogram på toldområdet" 
erstattes af "handlingsprogram om told i EF'. 
1.2. Første betragtning (ændringsforslag 2) 
Mellem "...Fællesskabets udvidelse med nye stater..." og "...den hastige udvikling i 
Fællesskabets samhandel med resten af verden..." indsættes: 
", den planlagte udvidelse af den fælles forsendelsesprocedure til også at omfatte 
Polen, Slovakiet, Tjekkiet og Ungarn ..." 
1.3. Ny betragtning (la) (ændringsforslag 3) 
selv om varekontrollen ved alle indre grænser i Unionen blev afskaffet ved 
gennemførelsen af det indre marked, er der dog stadig væsentlige forskelle mellem 
medlemsstaternes hjemmemarkeder og det indre marked; videreudviklingen af det 
europæiske indre marked vil føre til etablering af et egentligt hjemmemarked med åbne 
indre grænser og en fælles ydre grænse og må derfor prioriteres højt; 
1.4. Ny betragtning (Ib) (ændringsforslag 4) 
en styrket fælles beskyttelse af de ydre grænser vil fremme etableringen af et sådant 
europæisk hjemmemarked, hvor gennenførelsen af de principper, der er nedfældet i 
traktaten, er sikret i fuldt omfang; det er vigtigt, at dette mål nås hurtigst muligt; 
1.5. 4. betragtning (ændringsforslag 5) 
Betragtningens ordlyd suppleres med følgende tekst: 
...det er imidlertid nødvendigt på fællesskabsplan at vedtage kriterier for, hvilket 
kontrolniveau der askal anlægges; 
1.6. 13. betragtning (ændringsforslag 7) 
Betragtningens ordlyd suppleres med følgende tekst: 
...de nationale embedsmænd i toldadministrationerne bør bære Det Europæiske 
Fællesskabs 12-stjernesymbol synligt; 
1.7. Artikel 1, stk. 4a (nyt) (ændringsforslag 8) 
/ denne beslutning forstås ved toldadministration den myndighed, der har 
hovedkompetencen til at anvende toldforskrifterne. 
1.8. Artikel la (ny) (ændringsforslag 9) 
Medlemsstaterne sikrer, at EF-toldembedsmænd bærer 12- stjernesymbolet synligt, så 
at både unionsborgere og borgere fra tredjelande bliver opmærksomme på disse 
embedsmænds rolle i de vigtige opgaver, de udfører for Fællesskabet. 
1.9. Artikel 3, stk. 7 (ny) (ændringsforslag 10) 
7. at bistå toldadministrationerne i de associerede lande, der ønsker medlemskab 
af Den Europæiske Union. 
1.10. Artikel 4, stk. 4a (ny) (ændringsforslag 11, stk. 1) 
4a. bl.a. fremme udviklingen af udvælgelses- og risikoanalysemetoder og efter 
behov tilstæbe en minimal grad af kontrol; 
1.11. Artikel 7, stk. 2, nr. 6) (ændringsforslag 15) 
Den pågældende tekst suppleres således: 
efter "udbygning af samarbejdet med tredjelande" tilføjes: 
"især de associerede lande i Central- og Østeuropa, \ 
1.12. Artikel 13, stk. 5 (ny) (ændringsforslag 19) 
5. Kommissionen undersøger i partnerskab med medlemsstaterne mulighederne for 
at oprette en fælles og permanent europæisk skole for videregående toldstudier til 
supplering af uddannelsen af medlemsstaternes toldembedsmænd. 
1.13. Artikel 13, stk. 6 (ny) (ændringsforslag 20) 
6. Den uddannelse af toldembedsmænd, der foregår inden for rammerne af 
MATTHAEUS-programmet, bør udvides til også at omfatte de associerede lande i 
Central- og Østeuropa, der ønsker medlemskab af Den Europæiske Union. 
1.14. Artikel 16, stk. 2, 2. led (ændringsforslag 21) 
Datoen 31. december 2000 erstattes af datoen "30. juni 1999". 
1.15. Artikel 16, stk. 3, 1. led (ændringsforslag 21) 
Datoen 31. december 1998 erstattes af datoen "30. juni 1998". 
1.16. Artikel 17, stk. 3 (ny) (ændringsforslag 23) 
3. Medlemsstaterne drager i den forbindelse omsorg for, at der ved anvendelsen af 
beløb, der tilbageholdes til dækning af opkrævningsomkostningeme i henhold til artikel 
2, stk. 3, i Rådets afgørelse af 24. juni 1988 (88/376/EØF, EURATOM), tages størst 
muligt hensyn til målene for nærværende beslutning. 
2. Ændringsforslag fremsat af Europa-Parlamentet, som Kommissionen ikke 
kan godkende 
Som Kommissionen tilkendegav under Europa-Parlamentets plenarmøde, kan den af 
nedenfor angivne årsager ikke støtte ændringsforslag nr. 6, 9 (stk. 1), 11, (stk. 2), 12, 
13, 14, 16, 18, 22, 24 og 25. 
2.1. Ændringsforslag 6 
Ifølge dette ændringsforslag skal der på længere sigt etableres en enhedstoldmyndighed 
for EF, der skal finansieres med en del af de egne indtægter, som medlemsstaterne nu 
modtager til dækning af opkrævningsomkostninger. 
Denne ændring er ikke forenelig med holdningen i Kommissionens forslag, der sigter 
mod at udvikle samarbejdet mellem de nationale forvaltninger for at forbedre deres 
effektivitet uden at stille spørgsmålstegn ved deres individuelle ansvar i forbindelse 
med opkrævning af egne indtægter og gennemførelse af fællesskabsretten. 
2.2. Ændringsforslag 9 (stk. 1) 
Dette ændringsforslag opfordrer Kommissionen til at forelægge forslag med henblik på 
at ændre ansættelsesvilkårene for toldembedsmænd, så mulighederne for at udstationere 
embedsmænd ved andre medlemsstaters toldadministrationer lettes. 
Kommissionen vil anspore medlemsstaterne til at udvikle en sådan praksis mellem de 
nationale forvaltninger i forbindelse med iværksættelsen af nærværende program, men 
den har ikke ret til at påtænke at fremsætte forslag på et område, der henhører under 
medlemsstaternes kompetence. 
2.3. Ændringsforslag 11 (stk. 2) 
Dette ændringsforslag opfordrer Kommissionen til at koordinere toldmyndighedernes 
efterfølgende kontrol og forpligte sig til at udarbejde en egentlig politik for 
efterfølgende kontrol foretaget i fællesskab. 
Kommissionen kan ikke under de nuværende omstændigheder godkende et sådant 
forslag, som ville være i modstrid med medlemsstaternes ansvar for gennemførelsen af 
fællesskabsretten og den dermed forbundne kontrol. 
2.4. Ændringsforslag 12 
Dette ændringsforslag, som vedrører en forbedring af inddrivelsen af told, er bievct 
indarbejdet i artikel 6 (Inddrivelse) i Rådets fælles holdning efter en ændring, som blev 
vedtaget af Europa-Parlamentet under førstebehandlingen. Det forekommer derfor ikke 
længere nødvendigt at vedtage forslaget. 
2.5. Ændringsforslag 13 
Dette ændringsforslag opfordrer Kommissionen til at drage omsorg for, at EF-
toldbestemmelserne fortolkes hensigtsmæssigt, således at der tages hensyn til 
erhvervslivets behov og uden at det medfører uforholdsmæssigt høje 
administrationsudgifter. 
Dette ændringsforslag er i sin substans blevet indarbejdet i artikel 5, stk. 2, i den fælles 
holdning. Det forekommer derfor ikke længere nødvendigt at vedtage forslaget. 
2.6. Ændringsforslag 14 
Dette ændringsforslag opfordrer Kommissionen til inden 1. januar 1996 at forelægge 
en tidsplan for datamatisering af toldstederne og af toldproceduren for 
fællesskabsforsendelse. 
Skønt Kommissionen allerede har fremlagt en tidsplan for datamatisering af proceduren 
for fællesskabsforsendelse og den fælles forsendelsesprocedure, som er blevet godkendt 
af medlemsstaterne, finder den, at dette forslag ikke henhører under nærværende 
handlingsprogram. 
2.7. Ændringsforslag 16 
Dette ændringsforslag, der tager sigte på at understrege, hvilken prioritet der bør 
tillægges toldkontrol før frigivelsen, er i sin substans blevet indarbejdet i artikel 8, stk. 
1, i den fælles holdning. Det forekommer derfor ikke længere nødvendigt at vedtage 
forslaget. 
2.8. Ændringsforslag 25 
Dette ændringsforslag opfordrer Kommissionen til at forelægge forslag om på 
gensidighedsgrundlag at muliggøre direkte adgang til data, som er indeholdt i andre 
medlemsstaters databaser, og til at stille forslag om lagring af disse oplysninger i en 
fælles database. 
Kommissionen er af den opfattelse, at de nævnte emner skal undersøges i forbindelse 
med iværksættelsen af handlingsprogrammet som et af de mulige aspekter af den 
koordinerede udvikling af kompatible informatiksystemer og med henblik på at 
forbedre samarbejdet mellem forvaltningerne og øge kontroleffektiviteten. 
2.9. Ændringsforslag 18 
Dette ændringsforslag opfordrer Kommissionen til at udarbejde en rapport om og et 
forslag til harmonisering af toldembedsmændenes beføjelser. 
I henhold til den fælles holdning skal der foretages en undersøgelse af den rolle, som 
de pågældende embedsmænd skal spille i gennemførelsen af fællesskabsretten. 
Ændringsforslaget er mere vidtgående. Forslaget går ud over handlingsprogrammets 
rammer og vedrører et område, der henhører under medlemsstaterne. 
2.10. Ændringsforslag 22 
Dette ændringsforslag vedrører finansieringen af handlingsprogrammet. Kommissionen 
er af den opfattelse: 
at formuleringen i den fælles holdning gør det overflødigt at præcisere 
fordelingen af finansieringen mellem Fællesskabet og medlemsstaterne; 
at der ikke er mulighed for forveksling mellem aktionsbevillingerne i budgettets 
del B og administrationsomkostningerne, der henhører under del A; 
at indbetaling til Fællesskabets budget af indtægter fra bøder, der opkræves for 
toldovertrædelser, hverken kan ske på grundlag af det valgte retsgrundlag eller 
er blandt målene for handlingsprogrammet. 
2.11. Ændringsforslag 24 
I dette ændringsforslag anføres det formålstjenlige i at indgå aftaleprotokoller 
("memoranda of understanding") med de erhvervsdrivende. 
Kommissionen finder, at dette allerede er nævnt i artikel 8, stk. 5, i den fælles 
holdning. Det forekommer derfor ikke længere nødvendigt at vedtage forslaget. 
ISSN 0254-1459 
KOM(96) 225 endelig udg. 
DOKUMENTER 
DA 02 
Katalognummer : CB-CO-96-235-DA-C 
ISBN 92-78-04404-0 
Kontoret for De Europæiske Fællesskabers Officielle Publikationer 
L-2985 Luxembourg 
<i